钦定古今图书集成/明伦汇编/官常典/第315卷 > 康熙九年
## 钦定古今图书集成/明伦汇编/官常典/第315卷 > 康熙九年

上谕礼部：“朕惟至治之世，不专以法令为务，而以教”

“化为先。” 其时人心醇良，风俗朴厚，刑措不用，比屋可封，长治久安，茂登上理。盖法令禁于一时，而教化维于可久，若徒恃法令而教化不先，是舍本而务末也。近见风俗日敝，人心不古，嚣陵成习，僣滥多端，狙诈之术日工，狱讼之兴靡已。

“或豪富凌轹孤寒，或劣绅武断乡曲，或恶衿出入衙署，或蠹棍诈害善良。萑苻之劫掠时闻，仇忿之杀伤叠见。陷罹法网，刑所必加。诛之则无知可悯，宥之则宪典难宽。念兹刑辟之日繁，良由化导之未善。朕今欲法古帝王，尚德缓刑，化民成俗。举凡敦孝弟以重人伦，笃宗族以昭雍睦，和乡党以息争讼，重农桑以足衣食，尚节俭以惜财用，隆学校以端士习，黜异端以崇正学，讲法律以儆愚顽，明礼让以厚风俗，务本业以定民志，训子弟以禁非为，息诬告以全善良，诫窝逃以免株连，完钱粮以省催科，联保甲以弭盗贼，解仇忿以重身命等项，作何训迪劝导及作何责成内外文武该管各官督率举行？尔部详察典制，定议具奏，特谕。” 康熙九年十月初九日

### 礼部部名臣列传一

有虞氏